<classify> NORA DAMIAN-DAR ES SALAAM MDHIBITI na Mkaguzi Mkuu waHesabu za Serikali CAG, Charles Kichere, amesema katika mwaka wa fedha wa201819 Mamlaka ya Mapato Tanzania TRA imeshindwa kuonyesha ushahidi wa kodiya Sh bilioni 681.33 kama ilikusanywa kupitia Mfumo wa Kukusanya MapatoKielektroniki eRCS. CAG amebainisha hayo kupitiaukaguzi wa mapato kutoka kwa watoa huduma za mawasiliano ambao ulikuwa na lengola kujua iwapo mapato hayo yanakusanywa kwa ufanisi. Ukaguzi huo ambao ulijumuisharipoti za mwaka 201516, 201617, 201718 na 201819 ulibaini kuwapo kwamatumizi duni ya mfumo wa kukusanya mapato kielektroniki na mwingiliano wamifumo ya kielektroniki ya eRCS na Mfumo wa Uhakika wa Mapato ya Mawasiliano yaSimu TRAS. Aidha katika ukaguzi wake, CAGalibaini pia kutotumiwa vizuri kwa mifumo ya eRCS na TRAS kama vyanzo vyataarifa za uhakika ili kuthibitisha usahihi wa mapato ya kodi yaliyowasilishwa. Uchunguzi ulibaini kuwamipango ya ukaguzi wa kodi ya TRA haikuwashughulikia watoa huduma wote wamawasiliano ya simu katika kila mwaka wa fedha. Timu ya ukaguzi iligundua kuwakulikuwa na utata wa taarifa kati ya mifumo miwili ya kielektroniki inayotumiwaili kuhakikisha usahihi wa mapato ya kodi yaliyowasilishwa. Taarifa zilizotolewa na eRCSzilitofautiana na TRAS kinyume na matarajio ya kuanzishwa kwa mifumo hiyo.Kutokana na hali hiyo, ilikuwa vigumu kuthibitisha taarifa za kweli, hadiwakati wa kuandika ripoti hii ya ukaguzi hakukuwa na maridhiano baada yakulinganisha mifumo hiyo miwili, alisema Kichere. Suala lingine lililobainikakatika ukaguzi huo ni matumizi duni ya taarifa kutoka TRAS ili kuthibitishauhalali wa mapato na ushuru kutoka kwa watoa huduma za mawasiliano. Pia ilibainika Wizara ya Ujenzi,Uchukuzi na Mawasiliano haijafuatilia vizuri utendaji wa TCRA katika kudhibitisekta ya mawasiliano ili kuongeza ukusanyaji wa mapato kutoka kwa watoa hudumaza mawasiliano. MCHANGO PATO LA TAIFA CAG alisema licha ya Mpango waKitaifa wa Maendeleo ya Miaka Mitano 201617 20202001 kutazama mawasilianokama moja ya sekta muhimu katika mchango wa Pato la Taifa GDP, lakini mchangowa sekta hiyo umebaki asilimia 1.5 mwaka 2018 kama ilivyokuwa mwaka wa 2017. Shughuli za habari namawasiliano zikijumuisha huduma za mawasiliano ya simu zilirekodi kiwango chaukuaji wa asilimia 9.1 kwa mwaka 2018 ikilinganishwa na asilimia 6.2 kwa mwaka2017, lakini Pato la Taifa lilibaki asilimia 1.5 mwaka 2018 kama ilivyokuwamwaka wa 2017 licha ya kuripotiwa ukuaji wa sekta katika mwaka 2018, alisema Kichere. Alifafanua kuwa ukaguzi huoumesukumwa na mchango usio sawa wa sekta hiyo kwa Pato la Taifa kwani katikamwaka wa 2014, 2015 na 2016 ulikuwa kwa asilimia 2 na ulipungua hadi asilimia1.5 mwaka 2017 na 2018 licha ya kuripotiwa ukuaji wa sekta katika mwaka wa2018. Mapato kutokana na miamala yafedha za simu yaliongezeka kwa Sh trilioni 8 kwa robo ya Juni 2019, nakuhamasisha uhitaji wa kuelewa ni kwa kiwango gani Serikali inakusanya mapatokutoka katika sekta hiyo. Kwa hiyo, Ofisi ya Taifa ya Ukaguzi ilionaumuhimu na unyeti wa kukagua eneo hili ili kutathmini jinsi Serikali kupitiaTRA na TCRA ilivyofanikiwa kukusanya mapato kwa ufanisi kwa watoa huduma zamawasiliano, alisema. WATUMIAJI SIMU ZA MKONONI Kulingana na ripoti hiyo, hadikufikia Desemba 2019 watumiaji wa simu za mkononi walifikia milioni 47.7 idadiambayo imepanda kutoka milioni 2.96 mwaka 2005. Aidha ripoti za TCRAzinaonyesha hadi kufikia Juni 2019, miamala ya fedha kupitia simu za mkononi ilifikiaSh trilioni 8.31 ikiongezeka kutoka Sh trilioni 7.44 Mei 2019. USHAURI Kichere alisema licha ya juhudiza Serikali kupitia TRA kuboresha ukusanyaji wa mapato kutoka kwa watoa hudumaza mawasiliano, hatua zaidi zinahitajika kwa uboreshaji. Matokeo yaliyowasilishwakatika ripoti hii yanaonyesha kwamba bado kuna mianya ambayo inasababishaupotevu wa mapato ya Serikali kutoka kwa watoa huduma za mawasiliano. TRA, TCRA hazijafanya kaziipasavyo kuhakikisha kuwa mapato kutoka kwa watoa huduma za mawasilianoyanakusanywa kwa ufanisi, alisema Kichere. Aidha alisema wizarailishauriwa kusimamia vyema utendaji wa TCRA ili kudhibiti sekta ya mawasilianokwa ajili ya kuongeza makusanyo ya mapato.  <topic>: kitaifa 